Pracovný dokument útvarov Komisie - Sprievodný dokument k oznámeniu Komisie Rade a Európskemu parlamentu - Smerom k Spoločnému systému environmentálnych informácií (SSEI) - Zhrnutie hodnotenia vplyvu {KOM (2008) 46 v konečnom znení} {SEK(2008) 111} /* SEK/2008/0112 v konečnom znení */





[pic] | KOMISIA EURÓPSKYCH SPOLOČENSTIEV | V Bruseli 1.2.2008 SEK(2008) 112 PRACOVNÝ DOKUMENT ÚTVAROV KOMISIE Sprievodný dokument kOZNÁMENIU KOMISIE RADE A EURÓPSKEMU PARLAMENTUSmerom k Spoločnému systému environmentálnych informácií (SSEI) ZHRNUTIE HODNOTENIA VPLYVU {KOM (2008) 46 v konečnom znení} {SEK(2008) 111} PRACOVNÝ DOKUMENT ÚTVAROV KOMISIE Sprievodný dokument kOZNÁMENIU KOMISIE RADE A EURÓPSKEMU PARLAMENTUSmerom k Spoločnému systému environmentálnych informácií (SSEI) ZHRNUTIE HODNOTENIA VPLYVU Toto hodnotenie vplyvu vypracovali útvary Komisie s cieľom podporiť oznámenie s názvom Smerom k Spoločnému systému environmentálnych informácií (SSEI). Všeobecné súvislosti oznámenia sa týkajú potreby vysokej kvality informácií s cieľom podporiť vypracovanie a implementáciu environmentálnej politiky v súlade so zásadou lepšej právnej úpravy. Táto potreba existuje na pozadí rýchlo sa rozvíjajúcej informačnej a komunikačnej technológie, ktorá predstavuje významné možnosti na zjednodušenie systémov predkladania správ a účinnejšie využívanie dostupných údajov. Medzi osobitné problémy patrí potreba ďalšieho zjednodušenia povinnosti predkladania správ a monitorovania a zníženie administratívnej záťaže, ktorá je s nimi spojená, nedostatkov týkajúcich sa včasnosti, dostupnosti a spoľahlivosti informácií, nevyužité príležitosti vzhľadom na modernizáciu verejného sektora a poskytovanie služieb elektronickej verejnej správy (e-government) v oblasti životného prostredia, ako aj nedostatky v schopnosti rýchlo zmeniť údaje na politicky relevantné informácie a účinne implementovať integrovaný prístup k politike životného prostredia. Na európskej a vnútroštátnej úrovni prebieha niekoľko iniciatív, ktoré budú určitým spôsobom riešiť vyššie uvedené problémy. Okrem týchto iniciatív je však hlavnou výzvou v Európe a v celosvetovom kontexte usporiadať veľké množstvo zhromaždených environmentálnych údajov a informácií, v prípade potreby ich zjednotiť s existujúcimi údajmi a informáciami zo sociálnej a hospodárskej oblasti, sprístupniť ich spolu s nástrojmi, ktoré odborníkom umožňujú vykonať svoje vlastné analýzy, oznámiť ich zrozumiteľným spôsobom politickým činiteľom a verejnosti a použiť ich ako základ pre svoje vlastné činnosti. Členské štáty a EÚ zároveň potrebujú účinný a moderný systém predkladania správ na splnenie svojich právnych záväzkov voči Spoločenstvu a vyplývajúcich z medzinárodných environmentálnych politík a právnych predpisov bez znásobenia úsilia, prekrývania a nadbytočnosti. Všeobecným cieľom v rámci Spoločného systému environmentálnych informácií (SSEI) je zlepšiť dostupnosť a kvalitu informácií potrebných na návrh a vykonávanie environmentálnej politiky Spoločenstva, znížiť administratívnu záťaž členských štátov a inštitúcií EÚ, zmodernizovať predkladanie správ a podporovať rozvoj informačných služieb a aplikácií, ktoré môžu využívať všetky zúčastnené strany. Osobitným cieľom je: 1. zabezpečiť jasnú politickú dohodu týkajúcu sa zásad, na ktorých je založený Spoločný systém environmentálnych informácií; 2. pokračovať v racionalizácii vedomostnej základne prostredníctvom hodnotenia a zjednodušenia existujúcich požiadaviek na predkladanie správ v rámci environmentálnych právnych predpisov pri implementácii riešení informačnej a komunikačnej technológie pre elektronické predkladanie správ; 3. stanoviť a implementovať údaje a dohody o zdieľaní informácií okrem účinnej infraštruktúry informačnej a komunikačnej technológie (IKT) s cieľom uľahčiť zistenie, hodnotenie, sprístupnenie a zdieľanie údajov a informácií týkajúcich sa životného prostredia; 4. posilniť a v prípade potreby vytvoriť monitorovacie infraštruktúry a prieskumy na zhromažďovanie a archiváciu environmentálnych údajov prispôsobených na daný účel, ktoré sú nákladovo efektívne a flexibilné, ktoré však možno dlhodobo udržiavať. Okrem tzv. nulovej možnosti (nezmenený postup) sa stanovili nasledujúce štyri možnosti: - možnosť 1: toto oznámenie, ktoré zodpovedá osobitnému cieľu 1. Primárnym cieľom oznámenia je poskytnúť politický a koncepčný rámec, ktorý je potrebný na riadenie existujúcich procesov spoločným smerom a podporiť nové iniciatívy so spoločným cieľom. Oznámenie takisto obsahuje zoznam zásad, na ktorých bude SSEI založený; - možnosť 2: aktualizovať smernicu o štandardizovanom postupe predkladania správ, ktorá zodpovedá osobitnému cieľu 2, môže však slúžiť, aspoň nepriamo, osobitnému cieľu 3. Cieľom bude kriticky zhodnotiť smernicu vzhľadom na jej nedostatky a pokračujúci vývoj v smerniciach v rámci ich rozsahu. Takáto aktualizácia umožní vyjadriť nové trendy pri tvorbe environmentálnej politiky pri zabezpečení súdržnejšieho a usporiadanejšieho rámca na predkladanie správ; - možnosť 3: rozširovanie a/alebo harmonizácia zhromažďovania povinných údajov a ich archivovania v rámci regulačného rámca Spoločenstva. Táto možnosť zodpovedá osobitnému cieľu 4, a bude zahŕňať hodnotenie súčasného prístupu voči tomuto špecifickému cieľu a celkové ciele SSEI. V prípade potreby sa navrhnú zmeny a doplnenia súčasných právnych predpisov a nové návrhy právnej úpravy sformulované na účel vyplnenia medzier zistených v údajoch alebo výskumných infraštruktúrach; - možnosť 4: nový regulačný rámec pre príslušný systém SSEI a bývalé zákonné vykazovanie, ktorý povedie k plnému dosiahnutiu špecifických cieľov 2 a 3. Bude zahŕňať ustanovenia zamerané na zvýšenie kvality a dostupnosti údajov potrebných na vypracovanie a hodnotenie environmentálnych politík v rámci logicky súdržného rámca, a na plné zjednodušenie rôznych súčasných prístupov k zhromažďovaniu údajov, monitorovaniu a podávaniu správ v rámci environmentálneho acquis. Náklady a prínosy implementácie SSEI budú závisieť od potrebného časového rámca a v záujme ich dosiahnutia sa prijali prísne opatrenia. Nemožno však očakávať, že potenciálne prínosy takéhoto systému budú veľké. Dá sa očakávať, že zlepšením mechanizmov zhromažďovania, výmeny a využívania údajov sa významne zvýši používanie takýchto údajov spolu so značným znížením nákladov pre užívateľov. Zlepšením prístupu a interoperability systémových údajov sa takisto zníži potreba požiadaviek na predkladanie správ, čo povedie k zjednodušeniu požiadaviek na údaje a tok údajov vrátane odstránenia zastaraných alebo nadbytočných požiadaviek na predkladanie správ. K ďalším prínosom patrí lepšia právna úprava, účinnejšie analýzy na úrovni EÚ, účinné prínosy týkajúce sa dosiahnutia medzinárodných politických záväzkov a povinnosti vyhodnocovania, posilnenie rozhodovania občanov prostredníctvom širšej dostupnosti informácií, zvýšenie dostupnosti údajov pre vedecké využitie a lepší prospech pre EÚ na rôznych celosvetových fórach. Na strane nákladov sa očakáva, že aj relatívne skromné počiatočné investície na implementáciu vízie systému SSEI, v prípade, že budú náležite vytvorené, budú viesť k hospodárskym, sociálnym a environmentálnym prínosom, ktoré možno zase investovať do ďalšieho rozvoja tohto systému. Druhy investícií, ktoré budú potrebné, zahŕňajú zvýšené úsilie na úspešnú implementáciu smernice INSPIRE; prípadnú zmenu v organizačných a obchodných modeloch inštitúcií začlenenú do zhromažďovania a spracovania environmentálne relevantných údajov; pokračujúce alebo zvýšené úsilie inštitúcií a orgánov EÚ týkajúce sa aktualizácie a zjednodušenia legislatívnych požiadaviek a centralizovaných systémov predkladania správ; ďalšiu analýzu na objasnenie skutočných požiadaviek na údaje a informácie a rozvoj požadovaných zákonných a/alebo finančných nástrojov a ďalšie investície na vytvorenie nových údajov, ktoré sa v súčasnosti nezhromažďujú, ale ktoré sa považujú za podstatné na podporu politiky alebo harmonizáciu monitorovania a systémových údajov. Aktualizácia smernice o štandardizovanom postupe predkladania správ prinesie prínosy v podobe okamžitého zjednodušenia, a okrem toho pomôže uviesť do pohybu ďalšie zjednodušenie v rámci členských štátov a súlad so zásadami systému SSEI. Najmä občania trvajú na prínosoch vyplývajúcich zo zvýšenej transparentnosti a dostupnosti informácií, na základe ktorých možno plne využívať rýchlo sa rozvíjajúce informačné a komunikačné technológie. Takisto sa zdá, že ďalšia harmonizácia prinesie aj značné možnosti na zlepšenie nákladovej efektívnosti vnútroštátneho monitorovacieho úsilia. Vo všeobecnosti sa odhaduje, že ukazovateľ nákladov a prínosov environmentálneho monitorovania bude veľmi výhodný, takže v tejto fáze sa by sa nemala vylúčiť ďalšia harmonizácia, či dokonca rozšírenie súčasných povinností monitorovania. Ešte pred zvážením osobitných legislatívnych návrhov je však potrebná podrobnejšia analýza vrátane prípadných pilotných schém zahŕňajúcich členské štáty. Na základe vyššie uvedenej analýzy sa možnosti 1 a 3 považujú za odôvodnené. Štvrtá možnosť týkajúca sa definovania nového regulačného rámca vrátane podrobných záväzkov by pokračovala v zabezpečovaní splnenia cieľov systému SSEI, ale možno ju považovať za príliš určujúcu; takisto by nemusela byť dostatočne flexibilná vzhľadom na umožnenie spontánnejšej adaptácie na rozvíjajúce sa politické priority a technologické možnosti a mohla by sa považovať za nezlučiteľnú so zásadou subsidiarity. Vzhľadom na účinnosť svojho potenciálu si však takýto nástroj zaslúži, aby sa v priebehu nasledujúcich rokov ďalej o ňom uvažovalo.